รัฐบาลไทย-ข่าวทำเนียบรัฐบาล-มาตรการแก้หนี้กยศ. ลดหย่อนหนี้แล้วกว่าสองล้านราย วอนฝ่ายค้านอย่ามั่ว กล่าวหารัฐบาลไม่ดูแล
วันอาทิตย์ที่ 31 กรกฎาคม 2565
มาตรการแก้หนี้กยศ. ลดหย่อนหนี้แล้วกว่าสองล้านราย วอนฝ่ายค้านอย่ามั่ว กล่าวหารัฐบาลไม่ดูแล
รองโฆษกรัฐบาลเผยมาตรการแก้หนี้กยศ. ลดหย่อนหนี้แล้วกว่าสองล้านราย วอนฝ่ายค้านอย่ามั่ว กล่าวหารัฐบาลไม่ดูแล
วันนี้(31 ก.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีกล่าวว่าจากที่มีพรรคฝ่ายค้านกล่าวหาว่าพลเอกประยุทธ์จันทร์โอชานายกรัฐมนตรีไม่สนใจการแก้ปัญหาหนี้กองทุนกู้ยืมเพื่อการศึกษา(กยศ.)ซึ่งเป็นเรื่องที่ตรงข้ามกับความจริงอย่างที่สุดที่ผ่านมานายกรัฐมนตรีได้สั่งการเร่งให้การช่วยเหลือลูกหนี้กยศ.อย่างเต็มที่ครอบคลุมการลดภาระหนี้ลดความเสี่ยงถูกดําเนินคดีแก้กฎหมายให้เกิดความเป็นธรรมมากขึ้นผ่านการการดําเนินการสามเรื่องหลักดังนี้
1)กองทุนฯร่วมกับกรมคุ้มครองสิทธิและเสรีภาพและกรมบังคับคดีกระทรวงยุติธรรมจัดงานไกล่เกลี่ยหนี้ทั่วประเทศเพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจมีกลุ่มเป้าหมายคือกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้องและกลุ่มที่จะถูกบังคับคดีหากผู้กู้ยืมเข้ากระบวนการไกล่เกลี่ยกองทุนฯจะไม่ดําเนินคดีและนอกจากนั้นผู้กู้ยืมจะได้รับส่วนลดเบี้ยปรับรวมทั้งได้รับโอกาสในการขยายระยะเวลาผ่อนชําระได้ถึงอายุ65ปีเพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ
2)ขยายระยะเวลามาตรการลดหย่อนหนี้เพื่อจูงใจให้ผู้กู้ยืมมาชําระเงินคืนจากเดิมสิ้นสุดวันที่30มิ.ย. 65เป็นสิ้นสุดวันที่31ธ.ค. 65โดยมีเงื่อนไขมาตรการดังนี้
1.ลดดอกเบี้ยเงินกู้ยืมจากเดิม1%ต่อปีเป็น0.01%ต่อปีสําหรับผู้กู้ยืมเงินที่อยู่ระหว่างการชําระเงินคืนกองทุนและไม่เคยเป็นผู้ผิดนัดชําระหนี้
2.ลดเงินต้น5%กรณีชําระหนี้ปิดบัญชีสําหรับผู้กู้ยืมเงินที่ไม่เคยเป็นผู้ผิดนัดชําระหนี้
3.ลดเบี้ยปรับ100%สําหรับผู้กู้ยืมเงินทุกกลุ่มที่ชําระหนี้ปิดบัญชีดังนี้
3.1ผู้กู้ยืมเงินที่ยังไม่ถูกดําเนินคดีสามารถชําระได้ที่ธนาคารกรุงไทยและธนาคารอิสลามแห่งประเทศไทยทุกสาขา
3.2ผู้กู้ยืมเงินที่ถูกดําเนินคดีแล้วต้องลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชีได้ที่www.studentloan.or.thโดยผู้กู้ยืมเงินต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
4.ลดเบี้ยปรับ80%สําหรับผู้กู้ยืมเงินที่ยังไม่ถูกดําเนินคดีเมื่อชําระหนี้ค้างทั้งหมดให้มีสถานะปกติ(ไม่ค้างชําระ)
5.ลดอัตราการคิดเบี้ยปรับเหลือ0.5%ต่อปีสําหรับผู้กู้ยืมเงินที่ยังไม่ถูกดําเนินคดีและไม่สามารถชําระหนี้ได้ตามกําหนด
ทั้งนี้ผลการดําเนินงานที่ผ่านมาข้อมูลระหว่างเดือนม.ค. 64 –พ.ค. 65)มีผู้ที่ได้รับสิทธิลดอัตราดอกเบี้ยเหลือ0.01%จํานวน6.4แสนรายมีผู้ที่ใช้สิทธิมาตรการลดเงินต้น5%จํานวน2.6หมื่นรายคิดเป็นส่วนลดเงินต้นกว่า67ล้านบาทมีผู้ที่ใช้สิทธิมาตรการลดเบี้ยปรับ100%จํานวน7.5หมื่นรายคิดเป็นส่วนลดเงินเพิ่มกว่า1,324ล้านบาทมีผู้ที่ใช้สิทธิมาตรการลดเบี้ยปรับ80%จํานวน4แสนรายคิดเป็นส่วนลดเงินเพิ่มกว่า16ล้านบาทและมีผู้ที่ได้รับสิทธิลดอัตราเบี้ยปรับเหลือ0.5%จํานวน1.2ล้านราย
3)ครม.เสนอร่างพระราชบัญญัติกองทุนเงินให้กู้ยืมเพื่อการศึกษา(ฉบับที่...)พ.ศ. ....ที่อยู่ระหว่างการพิจารณาของสภาผู้แทนราษฏรซึ่งรัฐบาลได้เสนอให้กองทุนฯมีอํานาจในการปลดภาระผู้ค้ําประกันเมื่อผู้กู้ยืมได้ผ่อนชําระเงินต้นมาแล้วร้อยละ25ของเงินต้นที่ค้างชําระรวมถึงเสนอการปรับลดเพดานอัตราดอกเบี้ยและดอกเบี้ยผิดนัดให้เหมาะสม
นางสาวรัชดากล่าวต่อว่านายกรัฐมนตรีมีความตั้งใจที่จะแก้ปัญหาหนี้กยศ.และสั่งการให้เป็นเรื่องเร่งด่วนมาตรการที่ได้ดําเนินการไปแล้วสามารถช่วยเหลือลูกหนี้และลดผลกระทบต่อผู้ค้ําประกันได้จริงทั้งนี้จากมาตรการลดหย่อนหนี้เพื่อจูงใจให้ลูกหนี้ชําระหนี้นั้นมีจํานวนผู้ได้รับประโยชน์นับตั้งแต่ม.ค. 64รวม2.34 ล้านรายและยังมีลูกหนี้ที่ไม่ต้องถูกดําเนินคดีจากการเข้าสู่กระบวนการไกล่หนี้อีกจํานวนมาก ขณะที่การเสนอร่างกฎหมายกองทุนฯเป้าหมายเพื่อปฏิรูปโครงสร้างสินเชื่อจะช่วยเหลือผู้กู้ที่เดือดร้อนอีกทั้งยังเป็นกฎหมายที่สร้างความเป็นธรรมให้แก่ผู้กู้และผู้ค้ําประกันมากขึ้นด้วยจึงอยากขอให้สภาฯผ่านร่างกฎหมายฉบับนี้ในเร็ววัน
“ขอใช้โอกาสนี้ชี้แจงให้ประชาชนทราบข้อมูลจริงถึงมาตรการต่างๆที่รัฐบาลออกมาช่วยเหลือเพื่อผู้กู้จะได้คลายกังวลและหาทางออกจากปัญหาหนี้ร่วมกับกยศ.ทั้งนี้ผู้กู้ยืมเงินสามารถตรวจสอบสถานะและยอดชําระได้ที่แอปพลิเคชันกยศ. Connectหรือสามารถดูรายละเอียดเพิ่มเติมได้ที่www.studentloan.or.thหรือสอบถามข้อมูลเกี่ยวกับมาตรการต่างๆได้ที่ 02016 4888”นางสาวรัชดากล่าว
—————